அணு மருத்துவம் & இணை அறிவியல் நிறுவனம்

அணு மருத்துவம் & இணை அறிவியல் நிறுவனம் (Institute of Nuclear Medicine & Allied Sciences) என்பது பாதுகாப்பு ஆராய்ச்சி மற்றும் மேம்பாட்டு அமைப்பின் ஓர் ஆய்வகமாகும். அணுக்கரு மருத்துவம் & இணை அறிவியல் நிறுவனம் என்ற பெயராலும் இந்நிறுவனம் அறியப்படுகிறது. இந்தியாவின் தலைநகர் தில்லியின் திமார்பூரில் அமைந்துள்ள இந்நிறுவனம் அணு மருத்துவ ஆராய்ச்சி, அணு விபத்துக்கள், அணு வெடிப்புகளினால் ஏற்படும் பாதிப்பு, பாதிப்பின் விளைவுகளுக்கான தீர்வுகள் குறித்த ஆய்வுகளில் ஈடுபட்டுள்ளது.Multidisciplinary laboratory of DRDO 

கல்வி
இந்த நிறுவனத்தின் கீழ் உள்ள அணு மருத்துவத் துறை 1968ஆம் ஆண்டு முதல் கதிர்வீச்சு மருத்துவத்தில் இரண்டு ஆண்டு பட்டயப் படிப்பை வழங்குகிறது. இப்படிப்பு உலகின் அணு மருத்துவத்தில் முதல் முறையான பயிற்சித் திட்டமாகும்.Major activities of Department

வரலாறு
1956ஆம் ஆண்டு தில்லியில் உள்ள பாதுகாப்பு அறிவியல் ஆய்வகத்தில் ஒரு கதிர்வீச்சு அலகு  நிறுவப்பட்டது. இதுவே இந்த நிறுவனத்தின் பிறப்பிடமாகும். இந்த ஆண்டு முதலாகத்தான் அணு மருத்துவம் & இணை அறிவியல் நிறுவனத்தின் தொடக்கம் அறியப்படுகிறது. ஆரம்ப பணியின் ஒரு பகுதியாக, அணு ஆயுதங்கள் மற்றும் பிற பேரழிவு ஆயுதங்களைப் பயன்படுத்துவதால் ஏற்படும் விளைவுகள் குறித்தும் ஓர் ஆய்வு நடத்தவும் திட்டமிடப்பட்டது. 1959ஆம் ஆண்டில், கதிரியக்கவியல் அலகு கதிர்வீச்சு மருத்துவப் பிரிவாக மேம்படுத்தப்பட்டது. மேலும் 1961ஆம் ஆண்டில், அணு மருத்துவம் மற்றும் இணை அறிவியல் நிறுவனம் நிறுவப்பட்டது.

மேற்கோள்கள்

பகுப்பு:அணுக்கரு மருத்துவம்
பகுப்பு:இந்தியாவில் மருத்துவக் கல்வி
பகுப்பு:இந்திய நிறுவனங்கள்
பகுப்பு:தில்லியில் உள்ள ஆய்வுக் கழகங்கள்